
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E 
privind modificarea anexei 1 la Hotararea Consiliului Local Focsani nr. 143 din 29 mai 2014 

privind stabilirea nivelurilor pentru valorile impozabile, impozitelor şi taxelor locale

                şi alte taxe asimilate acestora,  precum şi amenzilor aplicabile în anul fiscal 2015                 
 Consiliul Local al Municipiului Focsani, judetul Vrancea, intrunit in sedinta ordinara, 

            - vazind  proiectul de hotărâre iniţiat de domnii consilieri locali : Alecsandrescu Dorian, Matisan Bogdan Emilian, Mersoiu Ionut si Oloeriu Ioan Liviu prin care se propune modificarea anexei 1 la Hotararea Consiliului Local Focsani nr. 143 din 29 mai 2014 privind stabilirea nivelurilor pentru valorile impozabile, impozitelor şi taxelor locale şi alte taxe asimilate acestora,  precum şi amenzilor aplicabile în anul fiscal 2015, raportul întocmit de Direcţia economică, Serviciul impozite si taxe locale înregistrat la nr. 37363/03.07.2015 precum si avizul favorabil al Comisiei pentru buget si administratie publica ;
- având in vedere amendamentul domnului consilier Vrabie Catalin ;

- având în vedere prevederile art. 287 şi 292 din Legea nr.571/2003 privind Codul fiscal, cu 

modificarile şi completările ulterioare, prevederile punctelor 222, 224 si 290^1 din HGR nr. 44/2004 pentru aprobarea Normelor metodologice de aplicare a Legii nr. 571/2003 privind Codul fiscal, cu modificările şi completările ulterioare, precum şi HGR nr.1309/27.12.2012 privind nivelurile pentru valorile impozabile, impozitele şi taxele locale şi alte taxe asimilate acestora, precum şi amenzile aplicabile incepind cu anul fiscal 2013 şi OG nr.1/2013 pentru reglementarea unor măsuri financiar-fiscale în domeniul impozitelor şi taxelor locale ;

-   in baza articolului 36, alin. (1) si (2), lit. “b”, alin. (4), lit.”c”, precum si în temeiul art. 45 alin. (2), lit. “c” din Legea nr.215/2001 privind administratia publică locală, republicata in anul 2007, cu modificarile si completarile ulterioare ; 

H O T A R A S T E  :

 Art.1. Se aproba modificarea art. 283, alin (1), punctul 2 din anexa 1 la Hotararea Consiliului Local Focsani nr. 143 din 29 mai 2014, care va avea urmatorul cuprins: 

„taxă pentru utilizarea temporară a locurilor publice, pentru vânzarea de produse ( mărţişoare, gablonţuri,  cosmetice, cărţi, felicitări, flori naturale şi artificiale, jucării, articole de porţelan, fructe exotice etc.) cu ocazia sărbătorilor de Crăciun, Anului Nou, zilelor de 1-8  martie , sărbătorile de paşte, de 1 Iunie,  şi cu ocazia altor evenimente organizate în municipiu, în funcţie de suprafaţă  - 9 lei/mp/zi„

Art. 2 Se aproba completarea art. 283, alin (1) din anexa 1 la Hotararea Consiliului Local Focsani nr. 143 din 29 mai 2014 cu punctul 7 care va avea urmatorul cuprins:

„taxă pentru utilizarea temporară a locurilor publice pentru vânzarea de produse, cu ocazia organizarii Zilelor Municipiului Focsani si Festivalului Viei si Vinului Bachus – 1  leu/mp/zi”
Art.3 Prezenta hotarare intra in vigoare cu data adoptarii, respectiv 03 iulie 2015
Art.4 Prezenta hotarare va fi comunicata de către  Directia administraţie  publica locala,  compartimentelor, serviciilor si Primarului municipiului Focsani, care va asigura executarea acesteia prin    Direcţia economica  şi Serviciul impozite si taxe locale Focsani.
      PRESEDINTE DE SEDINTA,

                  Vrabie Catalin
                                                                                                       Constrasemneaza, 

                                                                                       SECRETARUL MUNICIPIULUI

                                                                                                          F O C S A N I ,

                                                                                                   Eduard Marian Corhana

